wannaphong/clean_thaiwikipedia huggingface dataset:
# การเลือกตั้งสมาชิกสมัชชาแห่งชาติของฝรั่งเศส ค.ศ. 2017
การเลือกตั้งสมาชิกสมัชชาแห่งชาติของฝรั่งเศส ค.ศ. 2017 จัดขึ้นรอบแรกในวันอาทิตย์ที่ 11 มิถุนายน ค.ศ. 2017 และรอบที่ 2 ในวันอาทิตย์ที่ 18 มิถุนายน ค.ศ. 2017 เพื่อเลือกตั้งทั้ง 577 ที่นั่งของสมัชชาแห่งชาติฝรั่งเศส

การเลือกตั้งนี้เกิดขึ้นหลังจากแอมานุแอล มาครง ได้ชนะการเลือกตั้งประธานาธิบดีในเดือนเมษายนและพฤษภาคมของปีเดียวกัน

พรรคของมาครง พรรคลาเรปูว์บลีก็องมาร์ช (LREM) ได้เป็นเสียงข้างมากด้วยชนะ 308 ที่นั่งในสมัชชาแห่งชาติ เพิ่มด้วย พรรคขบวนการประชาธิปไตย (MoDem) พรรคที่ร่วมพันธมิตรเสียงข้างมากของประธานาธิบดี ได้ชนะ 42 ที่นั่ง ทำให้พันธมิตรกลายเป็นฝ่ายข้างมากในสมัชชาแห่งชาติ

พรรคสังคมนิยม (PS) ซึ้งเคยเป็นฝ่ายข้างมากภายใต้ผู้นำประธานาธิบดี ฟร็องซัว ออล็องด์ และในชุดที่ 14 ของสภานิติบัญญัติ ได้ชนะเพียงแค่ 30 ที่นั่งในการเลือกตั้งครั้งนี้ แต่พรรคเลเรปูว์บลีแก็ง (LR) พรรคฝ่ายค้านหลักตั้งแต่ค.ศ. 2012 และแม้จะเสียที่นั่งไป 82 ที่นั่ง เมื่อเทียบกับที่นั่งของพรรคเมื่อชุดที่ 14 ของสภานิติบัญญัติสิ้นสุดลง ก็กลายเป็นพรรคอันดับสองในสมัชชาแห่งชาติด้วยการได้ชนะ 112 ที่นั่ง

นอกจากนั้น พรรคลาฟร็องแซ็งซูมีซ (LFI) นำโดยฌ็อง-ลุค เมลองชง ซึ้งได้เป็นผู้สมัครในการเลือกตั้งประธานาธิบดีที่ผ่านมา ได้ชนะ 17 ที่นั่ง มากกว่าการเลือกตั้งในค.ศ. 2012 เมื่อฌ็อง-ลุค เมลองชง ยังเป็นหัวหน้าพรรคซ้าย (PG) ซึ้งตอนนั้นเข้าร่วมกับพรรคคอมมิวนิสต์ฝรั่งเศส (PCF) แต่ในการเลือกตั้งนี้ พรรคลาฟร็องแซ็งซูมีซตัดสิ้นใจไม่เข้าร่วมพันธมิตรใดและเสนอผู้สมัครด้วยพรรคเดียว แล้วสำหรับพรรคแนวร่วมแห่งชาติ (FN) ซึ้งนำโดยหัวหน้าพรรค มารีน เลอ แปน ซึ้งเป็นผู้สมัครชิงตำแหน่งประธานาธิบดีในการเลือกตั้งที่ผ่านมาด้วย ได้ชนะ 8 ที่นั่ง

การลงคะแนนเสียงของผู้มีสิทธิ์เลือกตั้งในทั้งสองรอบอยู่ในระดับต่ำ โดยมีอัตราผู้ไม่มาใช้สิทธิ์เลือกตั้งเป็นสูงสดในรอบที่สอง (57.3%) ซึ้งเป็นการงดออกเสียงเป็นประวัติการณ์สำหรับการเลือกตั้งสมัชชาแห่งชาติในฝรั่งเศส

 เชิงอรรถ
# นาดับแห่งอิสราเอล
ในคัมภีร์ฮีบรู นาดับ (Nāḏāḇ) เป็นกษัตริย์ลำดับที่ 2 ของราชอาณาจักรอิสราเอลเหนือ เป็นพระราชโอรสและผู้สืบทอดราชบัลลังก์ของเยโรโบอัม

 รัชสมัย 
นาดับขึ้นเป็นกษัตริย์แห่งอิสราเอลในปีที่ 2 ของรัชสมัยอาสากษัตริย์แห่งยูดาห์ และครองราชย์เป็นเวลา 2 ปี1 พงศ์กษัตริย์ 15:25"Nadav", Jewish Encyclopedia William F. Albright ระบุช่วงรัชสมัยของพระองค์เป็น 901–900 ปีก่อนคริสตกาล ส่วน E. R. Thiele ระบุเป็น 910–909 ปีก่อนคริสตกาลEdwin Thiele, The Mysterious Numbers of the Hebrew Kings, (1st ed.; New York: Macmillan, 1951;  2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). , 9780825438257

ในปีที่ 2 ของรัชสมัยของนาดับ ระหว่างที่นาดับและทัพอิสราเอลกำลังล้อมเมืองกิบเบโธนซึ่งเป็นเมืองชาวชาวฟีลิสเตียทางใต้ของดาน ภายในทัพของนาดับก็เกิดการก่อกบฏขึ้น นาดับถูกปลงพระชนม์โดยบาอาชาซึ่งเป็นผู้บัญชาการทหารในทัพของพระองค์เอง ภายหลังบาอาชาตั้งตนเป็นกษัตริย์แห่งอิสราเอล

หลังการปลงพระชนม์นาดับ บาอาชาก็ประหารราชวงศ์ที่เหลืออยู่จนสิ้น (1 พงศ์กษัตริย์ 14:20, 15:25–29) ซึ่งสอดคล้องกับพระวจนะผ่านอาหิยาห์ชาวชีโลห์เกี่ยวกับการสิ้นราชวงศ์เยโรโบอัมทั้งหมด
# เอลีชา
ในคัมภีร์ฮีบรู เอลีชา (, ;  หรือ "พระเจ้าเป็นความรอดของเรา"; กรีก: , Elis[s]aîos หรือ , Elisaié; ละติน: Eliseus) เป็นผู้เผยพระวจนะและผู้แสดงเหตุอัศจรรย์ ชื่อของเอลีชามักแปลเป็นภาษาอังกฤษว่า Elisha จากภาษาฮีบรู, Eliseus จากภาษากรีกและภาษาละติน, หรือ Alyasa จากภาษาอาหรับ, และ Elyasa หรือ Elyesa จากภาษาตุรกี เอลีชายังได้รับการระบุถึงในพันธสัญญาใหม่ "และมีคนโรคเรื้อนอยู่มากมายท่ามกลางพวกอิสราเอลในสมัยของเอลีชาผู้เผยพระวจนะด้วย แต่ไม่มีใครได้รับการรักษาให้หายเว้นแต่นาอามานชาวซีเรีย" และคัมภีร์อัลกุรอาน เอลีชาได้รับการยกย่องในฐานะผู้เผยพระวจนะในศาสนายูดาห์ ศาสนาคริสต์ และศาสนาอิสลาม งานเขียนของศาสนาบาไฮก็มีการกล่าวถึงชื่อของเอลีชาRevisioning the Sacred: New Perspectives on a Bahái̓́ Theology, Volume 8. p. 32. Jack McLean. 1997.

ก่อนที่เอลีชาจะมาอาศัยอยู่ในสะมาเรีย ได้เคยอยู่บนภูเขาคารเมลในช่วงเวลาหนึ่ง เอลีชาดำรงตำแหน่งที่ปรึกษาของกษัตริย์องค์ที่ 3 ถึงองค์ที่ 8 แห่งยูดาห์ด้วยคำเรียกว่า "ผู้เผยพระวจนะในอิสราเอล" เอลีชาได้ชื่อว่าเป็นผู้รักปิตุภูมิเพราะการช่วยเหลือทหารและกษัตริย์Achtemeijer, Paul L. ed., and Dennis R. Bratcher, Ph.D. "Elisha." HarperCollins Bible Dictionary. New York, New York: HarperCollins Publishers, 1996.

ในเรื่องเล่าของคัมภีร์ไบเบิล เอลีชาเป็นลูกศิษย์และผู้รับใช้ของเอลียาห์ หลังจากเอลียาห์ถูกพาขึ้นสวรรค์ไปโดยพายุ เอลีชาได้รับฤทธิ์เดชสองส่วนของเอลียาห์และได้รับตำแหน่งผู้นำของผู้เผยพระวจนะ จากนั้นเอลีชาก็ได้ทำการอัศจรรย์มากเป็นสองเท่าของเอลียาห์
# กีฬาฟุตบอลในแอฟริกันเกมส์ 2023
กีฬาฟุตบอลในแอฟริกันเกมส์ 2023 จะจัดขึ้นในเมืองอักกรา, เคปโคสต์ และเอลมินา ประเทศกานา ตั้งแต่วันที่ 18 ถึง 22 มีนาคม พ.ศ. 2567

 สรุปเหรียญรางวัล 
 ผลการแข่งขัน 
ชาย    หญิง   

 ตารางเหรียญรางวัล
# กีฬาโปโลน้ำในโอลิมปิกฤดูร้อน 2024 – ทีมชาย
การแข่งขันกีฬาโปโลน้ำในโอลิมปิกฤดูร้อน 2024 – ทีมชาย ณ กรุงปารีส ประเทศฝรั่งเศส มีกำหนดแข่งขันตั้งแต่วันที่ 28 กรกฎาคมถึง 11 สิงหาคม ค.ศ. 2024 โดยจะจัดขึ้นที่
ศูนย์กีฬาทางน้ำปารีสและสนามกีฬาปารีส ลา เดฟ็องส์ ซึ่งครั้งนี้จะเป็นการจัดแข่งขันอย่างเป็นทางการครั้งที่ 28 ของรายการนี้ โดยไม่ได้จัดขึ้นในปี ค.ศ. 1986 และเป็นกีฬาสาธิตในปี ค.ศ. 1904 แต่นอกเหลือจากนี้เคยจัดขึ้นในโอลิมปิกทุกครั้ง

 การคัดเลือก 

 รอบคัดเลือกทีมชาย 

 กำหนดการแข่งขัน 
การแข่งขันจะเริ่มในวันที่ 28 กรกฎาคม และการแข่งขันจะจัดขึ้นวันเว้นวัน

 อา. 28  จ. 29  อ. 30  พ. 31  พฤ. 1  ศ. 2  ส. 3  อา. 4  จ. 5  อ. 6  พ. 7  พฤ. 8  ศ. 9  ส. 10  อา. 11G  G  G  G  G  ¼  ½  B F

 การจับฉลาก 
การจับสลากเกิดขึ้นเมื่อวันที่ 17 กุมภาพันธ์ ค.ศ. 2024 ที่ โดฮา ประเทศกาตาร์

 การจัดอันดับ 
มี 12 ทีมในการแข่งขันทีมชายถูกจับสลากออกเป็น 2 กลุ่ม กลุ่มละ 6 ทีม ทีมทั้งหมดถูกวางลงใน 6 โถ

โถ 1โถ 2โถ 3โถ 4โถ 5โถ  6 (เจ้าภาพ)
# ตกหลุมรักเจ้าของอพาร์ตเมนต์มนุษย์ต่างดาว
เป็นออริจินอลซีรีส์อนิเมะทางโทรทัศน์ของญี่ปุ่นผลิตโดยสตูดิโอเทเลคอมแอนิเมชันฟิล์มและสร้างโดยโชจิกุ อนิเมะเรื่องนี้กำกับโดยฮารุกิ คาซึกาโมริและเขียนบทโดยคิมิโกะ อูเอโนะโดยมีชินจิ ทาคามัตสึ เป็นหัวหน้าผู้กำกับ และโคเฮย์ มูเนโมโตะ เป็นผู้ประพันธ์ดนตรี ออกแบบตัวละครดั้งเดิมโดยเอซากุ คุโบโนะอุจิ ในขณะที่มาโฮะ อาโอกิดัดแปลงให้เหมาะกับอนิเมะ ซีรีส์นี้ออกอากาศในเดือนเมษายน 2024

 เนื้อเรื่อง 
ทาคูมิ เป็นเชฟหนุ่มมากพรสวรรค์ที่ถูกไล่ออกจากงาน เขาได้งานเป็นพ่อครัวที่อพาร์ตเมนต์เก่าแก่ชื่อ Astro-sou มิระ หญิงสาวผู้เป็นเจ้าของอพาร์ตเมนต์แห่งนี้เธอทั้งสวยและมีเสน่ห์ เขาถูกเกลี้ยกล่อมให้รับงานนั้น แม้จะรู้ว่าต้องย้ายไปอยู่ที่นั่นแบบถาวร พวกเขาเริ่มทำงานร่วมกันและความสัมพันธ์ของพวกเขาก็พัฒนาขึ้น

วันหนึ่ง ขณะที่ทาคูมิทำอาหารให้ทุกคน เขาได้รู้ความจริงเกี่ยวกับมิระว่าเธอคือเจ้าหญิงแห่งดาววิดี มิราเดินทางมาที่ Astro-sou เพื่อตามหา "กุญแจ" ที่จะช่วยให้เธอสามารถกลับไปยังดาวบ้านเกิดและขึ้นเป็นราชินี ทาคูมิตัดสินใจช่วยเธอและปกปิดตัวตนของเธอจากผู้เช่าคนอื่น ๆ

 ตัวละคร 

พระเอกของเรื่อง เขาทำงานเป็นพ่อครัวประจำอพาร์ตเมนต์ เขาแอบชอบมิระ แต่ความชอบนั้นทำให้เขาทำอะไรโง่ ๆ บ้างบางครั้ง

เป็นนางเอกของเรื่อง เป็นเจ้าของอพาร์ตเมนต์ แท้จริงแล้วเธอเป็นมนุษย์ต่างดาว เป็นเจ้าหญิงรัชทายาทที่ดาวเคราะห์ของเธอ ในที่สุด มิระก็ได้รู้ความจริงจาก อาดาระ แม่ของเธอว่าเคยไปโลกมนุษย์เมื่อนานมาแล้ว และได้พบกับชายหนุ่มนามว่า ทาซูเกะ ทั้งคู่ตกหลุมรักกัน แต่อาดาระถูกบังคับให้กลับไปยังดาวของเธอ และตอนนั้นกำลังตั้งท้องมิระอยู่ มิระได้รู้ว่าทาซูเกะคือของพ่อของเธอ ทำให้มิระเป็นลูกครึ่งมนุษย์

 การผลิต 
ออกอากาศในวันที่ 5 เมษายน พ.ศ. 2567 ถึง 21 มิถุนายน พ.ศ. 2567 บนช่องโตเกียวเอ็มเอ็กซ์และเครือข่ายอื่นๆ เพลงเปิดคือ  ร้องโดยไอ ฟุริฮาตะ เพลงปิดคือ  ร้องโดยมายะ อูจิดะและโซมะ ไซโต เมเดียลิงก์ได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ และสตรีมบนช่องยูทูบของ Ani-One Asia

 รายชื่อตอน 

 หมายเหตุ
# เขาเหมน
เขาเหมน เป็นเขาที่แบ่งเขตตำบลช้างกลาง อำเภอช้างกลาง กับตำบลนาบอน อำเภอนาบอน จังหวัดนครศรีธรรมราช เขามีความสูง 1,307 เมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓) เป็นยอดเขาที่สูงที่สุดของอุทยานแห่งชาติน้ำตกโยง และมีรูปทรงคล้ายสามเหลี่ยมพีระมิด ตามตำนานชาวบ้านเรียกเขาลูกนี้ว่า เขาพระสุเมรุ ตามความเชื่อแบบพราหมณ์-ฮินดู แต่ชาวใต้นิยมเรียกชื่อสั้น ๆ เป็นเขาเมรุหรือเขาเหมน

ด้านธรณีวิทยา มีความสมบูรณ์ไปด้วยแร่เหล็กและวุลแฟรม สภาพดินโดยทั่วไปเป็นดินเหนียว ดินร่วนปนดินเหนียว ดินร่วนปนทรายและดินลูกรังปะปนอยู่เล็กน้อยบริเวณที่เป็นไหล่เขา สันเขา เป็นดินร่วนปนทราย หมู่ก้อนหินทรายและหินแกรนิต

สภาพป่าโดยทั่วไป เป็นป่าดงดิบเขา ต้นไม้ในป่ามีลักษณะเตี้ย ชั้นเรือนยอดส่วนใหญ่ค่อนข้างอยู่ในระดับเดียวกัน ความสูงประมาณ 3–5 เมตร บริเวณกิ่งก้านและลำต้นมีมอส เฟิร์น รวมทั้งพืชอิงอาศัยหลายชนิดขึ้นอย่างหนาแน่น ส่วนใหญ่เป็นพืชวงศ์ก่อ แดงเขา ทะโล้ โกงกางเขา โคลงเคลง บิโกเนีย บัวแฉกใหญ่ และพืชในตระกูล ขิงข่า มีกล้วยไม้ป่าชนิดต่าง ๆ โดยเฉพาะกล้วยไม้รองเท้านารีพันธุ์คางกบใต้
# ขวดโหล 1
ขวดโหล 1 เป็นอัลบั้มชุดพิเศษของวงแกรนด์เอ็กซ์ ที่ออกวางแผงเมื่อปี 2528 ภายใต้สังกัด แกรนด์เอ็กซ์ แฟมิลี่ โดยมีนิธิทัศน์ โปรโมชั่น ค่ายเพลงชื่อดังในยุคนั้นเป็นผู้จัดจำหน่าย ในอัลบั้มชุดนี้ทางวงได้ต้อนรับสมาชิกใหม่เข้ามาร่วมวงอีก 2 คนคือ จอนนี่ แอนโฟเน่ และ เอ อริชัย อรัญนารถ สมทบกับ โอ๋ ไอศูรย์ วาทยานนท์ ที่เข้ามาร่วมวงตั้งแต่อัลบั้มสายใย ซึ่งเป็นสตูดิโออัลบั้มเต็มชุดที่ 16 เพื่อทดแทนการจากไปของ แจ้ ดนุพล แก้วกาญจน์ ที่ลาออกจากวงไปเป็นศิลปินเดี่ยว โดยใช้บริการของวงหินอ่อนเป็นแบคอัพเวลาแสดงสดและบันทึกเสียง ซึ่งอัลบั้มชุดนี้ได้รับความนิยมพอสมควร จึงได้มีการปล่อยอัลบั้มชุดขวดโหล 2 ตามออกมาในปีถัดมาขวดโหล 1-2 (แกรนด์เอ็กซ์แฟมิลี่) ในอัลบั้มชุดนี้นอกจากเพลงของสมาชิกภายในวงแล้วยังมีเพลงที่มาจากเสียงร้องของสมาชิกวงหินอ่อนอีก 3 เพลงคือเพลง ไม่มีคำว่าสาย และ โลกสวย จากเสียงร้องของ ชัชชัย อินทรเผือก และ เสียงครวญจากคนหน้าตาธรรมดา จากเสียงร้องของ ธีระชัย แหล่งสนาม ซึ่งได้แต่งคำร้องและทำนองเพลง ทรายกับทะเล เอาไว้ในอัลบั้มชุดนี้ด้วย

 สมาชิก 
 นคร เวชสุภาพร – กีตาร์, ร้อง, หัวหน้าวง
 ไอศูรย์ วาทยานนท์ – ร้อง
 จอนนี่ แอนโฟเน่ – ร้อง
 อริชัย อรัญนารถ – กีตาร์, แซกโซโฟน, ร้อง

 เพลงในอัลบั้ม 
หน้า A เพลงที่  เพลง  นักร้อง  คำร้อง  ทำนอง  เรียบเรียงเสียงประสาน1วัยสีชมพู นครอารี อุไรชัชชัย อินทรเผือก2ทายาท ร้องหมู่พงศ์เทพ เทสสิริ3เหตุผลที่ฉันร้องเพลงอริชัยสุรพงศ์ วัฒนรัตน์ฟิลลิป โจนส์4คนสวย จอนนี่พงศ์เทพ เทสสิริ5ทรายกับทะเล อริชัยธีระชัย แหล่งสนามฟิลลิป โจนส์–จอห์นนี วัฒนะธนากรหน้า B6เบื้องหลังตัวโน้ตไอศูรย์พงศ์เทพ เทสสิริ7วิธีแก้โลกอับเฉาสุรพงศ์ วัฒนรัตน์จอห์นนี วัฒนะธนากร8ไม่มีคำว่าสายชัชชัยฟิลลิป โจนส์9เสียงครวญจากคนหน้าตาธรรมดาธีระชัยจอห์นนี วัฒนะธนากร10โลกสวยชัชชัยอารี อุไรชัชชัย อินทรเผือก11วัยสีชมพู (บรรเลง)––

 เกร็ด 
 ปกอัลบั้มชุดนี้ยังคงใช้บริการของ บี๋ ธีรพงศ์ เหลียวรักวงศ์ ตากล้องและพระเอกชื่อดังในยุคนั้นเป็นผู้ถ่ายเช่นเดียวกับในอัลบั้มสายใย
# ค็อยบัรค็อยบัรยายะฮูด
""  เป็นสโลแกนชุมนุมภาษาอาหรับที่อิงถึงยุทธการที่ค็อยบัรใน ค.ศ. 628 ซึ่งเริ่มต้นขึ้นหลังมุฮัมมัดนำกองทัพมุสลิมขนาดใหญ่มาแล้วล้อมค็อยบัร โอเอซิสที่เป็นที่อยู่ของชุมชนยิวที่สำคัญในพื้นที่ซาอุดีอาระเบียในปัจจุบัน

โดยหลักมีผู้ร้องสโลแกนนี้ในการเดินขบวนต่อต้านอิสราเอลในสาธารณะ แม้ว่าบางครั้งก็ใช้ตนมีการโจมตีของผู้ก่อการร้ายลัทธิอิสลามด้วย

พีบีเอส สื่อข่าวกระจายเสียงสัญชาติอเมริกัน เดอะไทม์ออฟอิสราเอล หนังสือพิมพ์อิสราเอล มุสลิมอะเกนสต์แอนตีเซมิติซึม กลุ่มผู้สนับสนุนสัญชาติอังกฤษ และ Anti-Defamation League กลุ่มผู้สนับสนุนสัญชาติอเมริกัน จัดให้วลีนี้เป็นการต่อต้านยิว

ภูมิหลัง
สโลแกนนี้ประดิษฐ์ขึ้นในช่วงปลายคริสต์ทศวรรษ 1980 ในช่วงอินติฟาเฎาะฮ์แรกโดยอะห์มัด ยาซีน ผู้ก่อตั้งฮามาส องค์กรติดอาวุธปาเลสไตน์ที่มีแนวคิดอิสลามนิยม
# วัดหัวคุ้ง (จังหวัดพระนครศรีอยุธยา)
วัดหัวคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่ล้อม อำเภอภาชี จังหวัดพระนครศรีอยุธยา มีเนื้อที่ตั้งวัดทั้งหมด 6 ไร่ ปัจจุบันมีพระครูโสภณสันติคุณ ดำรงตำแหน่งเจ้าอาวาส

วัดหัวคุ้ง หรือ ชาวบ้านเรียกกันว่า วัดหัวคุ้งนอก ตั้งวัดเมื่อ พ.ศ. 2419 ได้รับพระราชทานวิสุงคามสีมาเมื่อวันที่ 7 กันยายน พ.ศ. 2472

อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 8 เมตร ยาว 17 เมตร ได้รับการบูรณะเมื่อ พ.ศ. 2518  หอสวดมนต์ 1 หลัง กุฏิสงฆ์สร้างด้วยไม้ 6 หลัง และศาลาการเปรียญกว้าง 7 เมตร ยาว 13 เมตร สร้างด้วยไม้ 2 หลังติดกัน

รายนามเจ้าอาวาส
 พระอาจารย์เคน
 พระอาจารย์บุญมา
 พระอาจารย์คง
 พระอาจารย์รุญ
 พระอาจารย์พะยอม
 พระอาจารย์สุวรรณ์
 พระจำเนียร รัตนธรรม (พ.ศ. 2488–2491)
 พระพัด (พ.ศ. 2492–2498)
 พระโต๊ะ ตรีสารศรี (พ.ศ. 2499–2512)
 พระมะลิ ปัญญาคโม (พ.ศ. 2513–2521)
 พระครูพิพัฒน์ปัญญาพล (พ.ศ. 2522–2547)
 พระครูโสภณสันติคุณ พ.ศ. 2548–
# มหาวิทยาลัยบุนเดิสแวร์นครมิวนิก
มหาวิทยาลัยบุนเดิสแวร์นครมิวนิก  เป็นสถาบันอุดมศึกษาของรัฐบาลเยอรมนี และอยู่ในกำกับของกองทัพเยอรมัน (บุนเดิสแวร์) ตั้งอยู่ในเทศบาลน็อยบีแบร์ค ทางใต้ของมิวนิก 

มหาวิทยาลัยบุนเดิสแวร์ก่อตั้งในปี 1973 ตามดำริของเฮ็ลมูท ชมิท รัฐมนตรีว่าการกระทรวงกลาโหมเพื่อให้การศึกษาแก่พลเรือนที่ต้องการบรรจุเป็นนายร้อย ตลอดจนให้การศึกษาเพิ่มเติมแก่นายทหาร อย่างไรก็ตาม แม้ขึ้นชื่อว่าเป็นมหาวิทยาลัยของกองทัพ แต่การเรียนการสอนที่นี่ไม่มีการสอนวิชาทางทหาร และมีเฉพาะวิชาของพลเรือนเหมือนกับมหาวิทยาลัยทั่วไปในเยอรมนี เช่น วิศวกรรมโยธา, จิตวิทยา, วิทยาการคอมพิวเตอร์, รัฐศาสตร์และสังคมศาสตร์, เศรษฐศาสตร์และการพัฒนาองค์การ, ศึกษาศาสตร์, วิทยาศาสตร์การกีฬา ฯลฯ

หนึ่งปีการศึกษาประกอบด้วยสามภาคเรียน ดังนั้นนักศึกษาที่เก่งและขยันจะสามารถจบการศึกษาระดับปริญญาตรีและโทในเวลาไม่เกินสี่ปี ต่างจากมหาวิทยาลัยทั่วไปที่ใช้เวลาห้าปี ปัจจุบัน มหาวิทยาลัยบุนเดิสแวร์มีนักศึกษาประมาณ 3,400 คนและอาจารย์ประจำ 163 คน นักศึกษาส่วนใหญ่เป็นนายร้อยและว่าที่นายร้อย 

นักศึกษาสามารถจัดตารางเรียนและกิจกรรมตามสมัครใจ นักศึกษาส่วนใหญ่ทั้งพลเรือนและทหารจะสวมชุดพลเรือน มีเพียงวันพุธที่นักศึกษาที่เป็นทหารประจำการจะสวมเครื่องแบบสนาม เนื่องจากมีตารางการฝึกประจำ
อ้างอิง

มิว
# คาร์ล มารีอา ฟ็อน เวเบอร์
คาร์ล มารีอา ฟรีดริช แอ็นสท์ ฟ็อน เวเบอร์  เป็นคีตกวี วาทยกร และนักวิจารณ์ดนตรีชาวเยอรมันในต้นยุคจินตนิยม เขามีชื่อเสียงที่สุดจากผลงานอุปรากรซึ่งกลายเป็นงานชิ้นสำคัญที่ส่งผลต่อการพัฒนาอุปรากรแนวจินตนิยมเยอรมัน  คีตกวีที่ได้รับอิทธิพลจากงานของเขาได้แก่ไฮน์ริช มาร์ชเนอร์, จาโคโม ไมเออร์แบร์, ริชชาร์ท วากเนอร์ ฯลฯ

ในบรรดาผลงานอุปรากรของเขา แดร์ไฟรชึทซ์  คือชิ้นที่มีชื่อเสียงที่สุด และยังคงเป็นหนึ่งในอุปรากรที่ยอดเยี่ยมที่สุดของเยอรมนี

 ผลงานอุปรากร
  (ค.ศ. 1810)
  (ค.ศ. 1811)
  (ค.ศ. 1821)
  (ค.ศ. 1820–1821)
  (ค.ศ. 1823)
  (ค.ศ. 1826)
อ้างอิง
# เอาดียิวกา
เอาดียิวกา (, ; ,) เป็นนครในแคว้นดอแนตสก์ ประเทศยูเครน นครนี้ตั้งอยู่ใจกลางแคว้น ซึ่งอยู่ทางเหนือของดอแนตสก์ ศูนย์กลางแคว้น ประมาณ ค.ศ. 2022 ประชากรในนครนี้ก่อนสงครามมี  แต่ในเดือนตุลาคม ค.ศ. 2023 มีรายงานว่ามีประชากรเหลือ 1,600 คน และหลังจากนั้นประมาณว่ามี "มากกว่า 1,000 คน" ส่วนใหญ่อาศัยอยู่ต่ำกว่าระดับพื้นดิน

เอาดียิวกาตั้งอยู่ในพื้นที่อ้างสิทธิ์ของกลุ่มแบ่งแยกดินแดนสาธารณรัฐประชาชนดอแนตสก์ก่อนที่รัสเซียประกาศผนวกภูมิภาคนี้ในเดือนกันยายน ค.ศ. 2022 ในช่วงของสงครามดอนบัส เอาดียิวกากลายเป็นนครในแนวหน้าของการรบและเผชิญกับสงครามใน ค.ศ. 2017 ต่อมาในช่วงการรุกรานยูเครนโดยรัสเซียใน ค.ศ. 2022 การสู้รบขนานใหญ่ทำให้พื้นที่เอาดียิวกาส่วนใหญ่ถูกทำลายและประชากรส่วนใหญ่อพยพออกไป จากนั้นในวันที่ 17 กุมภาพันธ์ ค.ศ. 2024 กองทัพรัสเซียเข้ายึดครองนครนี้ ส่วนกองทัพยูเครนจำต้องล่าถอยเพื่อไม่ให้ถูกปิดล้อม
# M2
M2 อาจหมายถึง
 m² - ตัวย่อของตารางเมตร
 เมซีเย 2 - กระจุกดาวทรงกลม
 แอปเปิล เอ็ม 2 - ชิปคอมพิวเตอร์ภายในบริษัทแอปเปิลที่สืบทอดต่อจากแอปเปิล เอ็ม 1
 เอ็ม 2 บราวนิง - ปืนกลหนักที่ใช้กันอย่างแพร่หลายในประเทศตะวันตก
 รถถังเบาเอ็ม2 - รถถังเบาก่อนสงครามโลกครั้งที่สอง
 แอม 2 (ขีปนาวุธ) - ขีปนาวุธนำวิถีที่ยิงจากเรือดำน้ำของฝรั่งเศส
 เอ็มทู (บริษัทเกม) - บริษัทเกมของญี่ปุ่น
 สตูดิโอ M2 - บริษัทผลิตอนิเมะของญี่ปุ่น ก่อตั้งในปี 2016
# โจนาธาน แอนเดอร์สัน
โจนาธาน แอนเดอร์สัน (เกิด 17 กันยายน ค.ศ. 1984) เป็นนักออกแบบเสื้อผ้าชาวไอร์แลนด์เหนือ และเป็นผู้ก่อตั้งเจดับเบิลยูแอนเดอร์สัน แอนเดอร์สันเป็นที่รู้จักจากผลิตภัณฑ์ของเขาและจากการเป็นครีเอทีฟไดแรกเตอร์ให้กับโลเอเบซึ่งเป็นตราสินค้าหรูหราของประเทศสเปน

ช่วงเริ่มแรก
แอนเดอร์สันเกิด ณ เมืองมาเกอราเฟลต์ ไอร์แลนด์เหนือในปีค.ศ. 1984 โดยวิลลี แอนเดอร์สันพ่อของเขาเคยเป็นนักกีฬารักบี้ทีมชาติไอร์แลนด์และเคยลงเล่นในระดับนานาชาติตั้งแต่ช่วงปีค.ศ. 1984 ถึง ปีค.ศ. 1990 ขณะที่เฮเทอร์ บักลีย์แม่ของเขาประกอบอาชีพเป็นครูระดับมัธยมศึกษา

เขาเติบโตในไอร์แลนด์เหนือแต่ได้ใช้เวลาส่วนใหญ่อยู่ที่หมู่เกาะแบลีแอริกซึ่งเป็นส่วนหนึ่งของเกาะอิบิซาโดยครอบครัวของเขามีบ้านอยู่ที่แห่งนั้น แอนเดอร์สันได้ให้สัมภาษณ์ว่าการที่สภาพแวดล้อมแตกต่างกันมีบทบาทสำคัญในการกำหนดความรู้สึกที่อ่อนไหวของเขาในฐานะนักออกแบบ และตอนที่เขาอยู่ระดับชั้นประถมศึกษาแอนเดอร์สันได้เข้ารับการวินิจฉัยว่าเป็นอาการดิสเล็กเซียขั้นรุนแรงNancy Hass (19 August 2019), The Man Turning European Fashion Into Something Raw and Real T: The New York Times Style Magazine.

เมื่อตอนอายุ 18 ปีแอนเดอร์สันได้ย้ายไปอยู่สหรัฐโดยมีวัตถุประสงค์เพื่อจะมาเป็นนักแสดง เขาได้มาอยู่ ณ นครนิวยอร์ก และได้เข้าเรียนที่โรงเรียนจูลลีอาร์ด แต่ในเวลาต่อมาเขาเริ่มมีความสนใจในด้านการออกแบบเสื้อผ้ามากกว่าด้านการแสดง แอนเดอร์สันได้ย้ายมาอยู่ที่ดับลินเป็นช่วงเวลาหนึ่งเนื่องจากได้งานในห้างสรรพสินค้าบราวน์โทมัสซึ่งเป็นงานเกี่ยวกับแฟชั่นครั้งแรกของเขา ในเวลาต่อมาเขาได้ย้ายไปอยู่ลอนดอนและจบการศึกษา ณ วิทยาลัยแฟชั่นลอนดอน ในปีค.ศ. 2005

ชีวิตส่วนตัว
แอนเดอร์สันได้ออกมาเปิดเผยว่าเป็นชายรักร่วมเพศ เขาอาศัยอยู่ทั้งปารีสและลอนดอน โดยที่เขาต้องไปทำงานอยู่ที่มาดริดซึ่งเป็นสำนักงานใหญ่ของโลเอเบอยู่เป็นประจำ และนอกจากนี้เขายังมีบ้านพักที่นอร์ฟอล์ก

รางวัลและการยอมรับ
+รางวัลปีผู้รับสาขาอ้างอิงThe Fashion Awards2012เจดับเบิลยูแอนเดอร์สันEmerging Talent Award - Ready-To-Wear2013เจดับเบิลยูแอนเดอร์สันNew Establishment Designer of The Year2014เจดับเบิลยูแอนเดอร์สันMenswear Designer of The Year2015เจดับเบิลยูแอนเดอร์สันMenswear Designer of The Yearเจดับเบิลยูแอนเดอร์สันWomenswear Designer of The Year2017โจนาธาน แอนเดอร์สัน (เจดับเบิลยูแอนเดอร์สัน)British Designer of The Year - Womenswearโจนาธาน แอนเดอร์สัน (โลเอเบ)Accessories Designer of The Year2020โจนาธาน แอนเดอร์สันCreativity2023โจนาธาน แอนเดอร์สัน (เจดับเบิลยูแอนเดอร์สันและโลเอเบ)Designer of The YearCFDA Fashion Awards2023โจนาธาน แอนเดอร์สันInternational Designer of the Year
# 1 พงศ์กษัตริย์ 8
1 พงศ์กษัตริย์ 8  เป็นบทที่ 8 ของหนังสือพงศ์กษัตริย์ในคัมภีร์ฮีบรู หรือหนังสือพงศ์กษัตริย์ ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หนังสือพงศ์กษัตริย์เป็นการรวบรวมจดหมายเหตุต่าง ๆ ที่บันทึกถึงพระราชกิจของกษัตริย์แห่งอิสราเอลและยูดาห์โดยผู้เรียบเรียงประวัติศาสตร์สายเฉลยธรรมบัญญัติในศตวรรษที่ 7 ก่อนคริสตกาล โดยมีส่วนผนวกเพิ่มเข้ามาในศตวรรษที่ 6 ก่อนคริสตกาล บทที่ 8 ของ 1 พงศ์กษัตริย์เป็นส่วนหนึ่งของตอนที่เน้นไปที่การปกครองของซาโลมอนเหนืออาณาจักรยูดาห์และอิสราเอลที่รวมเป็นหนึ่งเดียว (1 พงศ์กษัตริย์ 1 ถึง 11) จุดเน้นของบทนี้คือการถวายพระวิหารของซาโลมอนในเยรูซาเล็ม

 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 66 วรรคตั้งแต่ศตวรรษที่ 16

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q54 (4QKings; 50–25  ปีก่อนคริสตกาล) ซึ่งมีวรรคที่หลงเหลือคือ 1–9, 16–18Dead sea scrolls - 1 Kings4Q54 at the Leon Levy Dead Sea Scrolls Digital Library

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
1 พงศ์กษัตริย์ 8:1–20: 2 พงศาวดาร 5:1–141 Kings 8, Berean Study Bible
1 พงศ์กษัตริย์ 8:12–21: 2 พงศาวดาร 6:1–11
1 พงศ์กษัตริย์ 8:22–53: 2 พงศาวดาร 6:12–42
1 พงศ์กษัตริย์ 8:62–66: 2 พงศาวดาร 7:4–10

 วิเคราะห์ 

 การถวายพระวิหาร (8:1–21)

 คำอธิษฐานถวายของซาโลมอนที่พระวิหาร (8:22–61) 

thumb|250px|กษัตริย์ซาโลมอนถวายพระวิหารที่เยรูซาเล็ม  ภาพจิตรกรรมโดย James Tissot หรือลูกศิษย์ (ราว ค.ศ. 1896–1902)

 งานฉลองการถวายพระวิหาร (8:62–66)
# ขวดโหล 2
ขวดโหล 2 หรือ ขอภาพไว้คั่นตำรา เป็นอัลบั้มพิเศษชุดที่ 2 ของวงแกรนด์เอ็กซ์ ออกวางแผงเมื่อต้นปี 2529 ภายใต้สังกัด แกรนด์เอ็กซ์ แฟมิลี่ โดยมีนิธิทัศน์ โปรโมชั่น ค่ายเพลงชื่อดังในยุคนั้นเป็นผู้จัดจำหน่าย ภายหลังจากที่ชุดขวดโหล 1 ได้วางแผงไป 1 ปีก่อนหน้านั้น โดยยังคงได้วงหินอ่อนเป็นวงแบ็คอัพเวลาแสดงสดและบันทึกเสียง ในอัลบั้มชุดนี้ทางวงได้ต้อนรับสมาชิกใหม่อีก 1 คนคือ ไก่ สุธี แสงเสรีชน 

โดยเพลงเด่นในอัลบั้มชุดนี้คือเพลงที่ชื่อเดียวกับอัลบั้มคือ ขอภาพไว้คั่นตำรา จากเสียงร้องของ ไก่ สุธี นอกจากนี้ยังมี คำสารภาพของรองเท้าผ้าใบ เพลงสนุกที่ทั้ง 4 หนุ่มคือ โอ๋ ไก่ จอนนี่ และเอ ช่วยกันร้อง เพลงสนุก ๆ อย่าง ข่าวสด ๆ เพลงดังของเพลิน พรหมแดน ศิลปินแห่งชาติจากเสียงร้องของ เต๊ะ โชคดีขวดโหล 1-2 (แกรนด์เอ็กซ์แฟมิลี่) หลังจากจบการโปรโมทอัลบั้มชุดนี้ ทางวงก็ได้ปล่อยสตูดิโออัลบั้มเต็มชุดที่ 17 คืออัลบั้ม นิรันดร์กาล ออกมาให้ได้ฟังในช่วงเดือนพฤษภาคมปีเดียวกัน

 สมาชิก 
 นคร เวชสุภาพร – กีตาร์, ร้อง, หัวหน้าวง
 ประสิทธิ์ ไชยะโท – กลอง, ร้อง
 ไอศูรย์ วาทยานนท์ – ร้อง
 สุธี แสงเสรีชน – กีตาร์, ร้อง
 อริชัย อรัญนารถ – กีตาร์, ร้อง
 จอนนี่ แอนโฟเน่ – ร้อง
 โชคดี พักภู่ – ร้อง, คีย์บอร์ด

 รายชื่อเพลง 
 หน้า A 
หน้า A เพลงที่  เพลง  นักร้อง  คำร้อง  ทำนอง  เรียบเรียงเสียงประสาน1ขอภาพไว้คั่นตำรา สุธีอารี อุไรจอห์นนี วัฒนะธนากร–ฟิลลิป โจนส์–พงศ์เทพ เทสสิริ2บาดเจ็บนิด ๆ ไอศูรย์อารี อุไรสรวิทย์ บัวศรีประสิทธิ์ ไชยะโท3บ๊ายบายความรัก อริชัยอาคมจอห์นนี วัฒนะธนากร–ฟิลลิป โจนส์–พงศ์เทพ เทสสิริ4ยิ้มแป้นจอนนี่อารี อุไรSebastian Boone5คำสารภาพของรองเท้าผ้าใบ ร้องหมู่จอห์นนี วัฒนะธนากร6ขอภาพไว้คั่นตำรา (บรรเลง)––อารี อุไรหน้า B6ข่าวสด ๆ โชคดีสงเคราะห์ สมัตถภาพงศ์โชคดี พักภู่7แด่ดาวหางฮัลเลย์อริชัยเสรี รินเพชรปภงกร วรรธนะสินจอห์นนี วัฒนะธนากร–ฟิลลิป โจนส์–พงศ์เทพ เทสสิริ8หมัดสีชมพูสุธีอารี อุไรฟิลลิป โจนส์9เพียงความทรงจำไอศูรย์เริงศิริ ลิมอักษรนคร เวชสุภาพร10เพลงอำลาร้องหมู่โรบินสันจอห์นนี วัฒนะธนากร–ฟิลลิป โจนส์–พงศ์เทพ เทสสิริ11บาดเจ็บนิด ๆ (บรรเลง)––สรวิทย์ บัวศรีประสิทธิ์ ไชยะโท
# เจสซี
เจสซี (,)churchofjesuschrist.org: "Book of Mormon Pronunciation Guide" (retrieved 2012-02-25), IPA-ified from «jĕs'ē» หรือ ยิซัย (– Yīšay, ใน pausa  – Yīšāy, มีความหมายว่า "กษัตริย์" หรือ "ของประทานของพระเจ้า";  – Eshai;  – Iessaí) เป็นบุคคลที่ระบุในคัมภีร์ไบเบิลในฐานะบิดาของดาวิดผู้ภายหลังขึ้นเป็นกษัตริย์แห่งชาวอิสราเอล บางครั้งดาวิดถูกเรียกด้วยคำว่า "บุตรเจสซี" (Ben Yishai) บทบาทของเจสซีทั้งในฐานะบิดาของกษัตริย์ดาวิดและบรรพบุษของพระเยซูได้ถูกนำมาใช้ในงานศิลปะต่าง ๆ เช่น ต้นไม้ของเจสซีหรือในเพลงสวดสรรเสริญอย่าง "Lo, how a rose e'er blooming"

 หมายเหตุ
# ปฏิกิริยาของเดดพูลและคอร์ก
ปฏิกิริยาของเดดพูลและคอร์ก  เป็นภาพยนตร์สั้นแนวซูเปอร์ฮีโร่เพื่อโฆษณาของอเมริกันปี ค.ศ. 2021 ที่มีตัวละครของมาร์เวลคอมิกชื่อ เดดพูล และ คอร์ก ภาพยนตร์เรื่องนี้เขียนบทและกำกับโดย ไรอัน เรย์โนลด์ส และแสดงโดยตัวเขาเองและ ไทกา ไวทีที รับเดดพูลและคอร์กตามลำดับ ในเรื่อง Deadpool and Korg React เวด วิลสัน และ คอร์ก มีปฏิกิริยาต่อตัวอย่างหนังเรื่อง Free Guy (2021) ก่อนที่จะพูดคุยถึงความเป็นไปได้ในการเข้าร่วมจักรวาลภาพยนตร์มาร์เวล (MCU) เรย์โนลด์สกลับมารับบทของเขาจากภาพยนตร์ชุด X-เม็น ในขณะที่ไวทีทีกลับมารับบทของเขาจากภาพยนตร์ในจักรวาลภาพยนตร์มาร์เวลเรื่อง ธอร์: ศึกอวสานเทพเจ้า (2017) และ อเวนเจอร์ส: เผด็จศึก (2019)

 ตัวละคร 

 ไรอัน เรย์โนลด์ส ในบท เวด วิลสัน / เดดพูล: ทหารรับจ้างผู้ฉลาดหลักแหลมที่ได้รับการรักษาอย่างรวดเร็ว แต่มีแผลเป็นอย่างรุนแรงทั่วร่างกายหลังจากผ่านการทดลองการกลายพันธุ์ที่สร้างใหม่

 ไรอัน เรย์โนลด์ส รับบทเป็น คอร์ก: นักรบชาวโครแนนที่เป็นเพื่อนกับธอร์ ซึ่งถูกบังคับให้เข้าร่วมในการแข่งขันของแชมเปี้ยนบนซาการ์
# กาบรีเอเล เบียงเกรี
กาบรีเอเล เบียงเกรี (เกิด 18 กันยายน ค.ศ. 2006) เป็นนักฟุตบอลเยาวชนชาวเวลส์ ปัจจุบันเล่นในตำแหน่งกองหน้าให้กับแมนเชสเตอร์ยูไนเต็ด

 ระดับสโมสร 
เบียงเกรีเริ่มต้นอาชีพของเขาในศูนย์ฝึกเยาวชนของคาร์ดิฟฟ์ซิตี ฟอร์มการทำประตูมากมายของเขาทำให้เขามีชื่อติดทีมรุ่นอายุไม่เกิน 21 ปี โดยในเกมพรีเมียร์ลีกคัพที่เปิดบ้านแพ้วุลเวอร์แฮมป์ตันวอนเดอเรอส์ 0–1 เมื่อวันที่ 3 ธันวาคม ค.ศ. 2022 หลังจากอยู่กับสโมสรแห่งนี้มานานกว่า 9 ปี เบียนเชรีก็ย้ายไปแมนเชสเตอร์ยูไนเต็ดในเดือนกุมภาพันธ์ ค.ศ. 2023

 ระดับทีมชาติ 
มีรายงานว่าเบียงเกรีมีเชื้อสายอิตาลี และสามารถเล่นให้กับทีมชาติอังกฤษ อิตาลี และเวลส์ได้ เขาเล่นให้แก่ทีมชาติเวลส์รุ่นอายุไม่เกิน 16 ปีและอายุไม่เกิน 17 ปี

เขาเล่นให้กับเวลส์ในฟุตบอลชิงแชมป์แห่งชาติยุโรปรุ่นอายุไม่เกิน 17 ปีในปี 2023 โดยทำได้ประตูในนัดที่เจอกับโปแลนด์ซึ่งเวลส์ตกรอบแบ่งกลุ่มไปแล้ว

 รูปแบบการเล่น 
เบียงเกรีได้รับการอธิบายว่าเป็นกองหน้าที่ "รวดเร็ว เฉียบคม และทรงพลัง" โดยเล่นได้อย่างสบาย ๆ ในแดนหน้า ขณะที่ยังสามารถเล่นในบทบาทหมายเลข 10 ได้อีกด้วย
# ประเทศออสเตรียในกีฬามหาวิทยาลัยโลกฤดูร้อน 2021
ประเทศออสเตรีย เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023

มีนักกีฬาเข้าร่วมแข่งขัน 35 คน

 สรุปเหรียญรางวัล 

 เหรียญรางวัลตามชนิดกีฬา 

 ผู้ได้รับเหรียญรางวัล 

 เหรียญ ชื่อ ชนิดกีฬา รายการ วันที่   อิซาเบล พอช  กรีฑา  กรีฑาสัญจรหญิง  5 สิงหาคม   แมกดาเลนา ลินด์เนอร์  กรีฑา   100 เมตรหญิง  2 สิงหาคม